Návrh rozhodnutie Spoločného Výboru EHP ktorým sa mení a dopĺňa príloha VI (Sociálne zabezpečenie) k Dohode o EHP - Návrh spoločného stanoviska Komisie /* SEK/2005/1743 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 21.12.2005 SEK(2005) 1743 v konečnom znení Návrh ROZHODNUTIE SPOLOČNÉHO VÝBORU EHP ktorým sa mení a dopĺňa príloha VI (Sociálne zabezpečenie) k Dohode o EHP - Návrh spoločného stanoviska Komisie - (predložený Komisiou) ODÔVODNENIE 1. Spoločný výbor EHP by mal prijať pripojený návrh rozhodnutia Spoločného výboru, ktorým sa mení a dopĺňa príloha VI k Dohode o EHP v oblasti sociálneho zabezpečenia. 2. Návrh rozhodnutia zavádza vo forme nového zápisu týkajúceho sa Nórska zmenu a doplnenie prílohy IIa k nariadeniu Rady (EHS) č. 1408/71, ktoré je začlenené do prílohy VI k dohode. Zavádza úpravu, aby sa Nórsku umožnilo uplatňovať od 1. januára 2006 nový právny systém týkajúci sa osobitných dávok v súlade s Aktom č. 21 z 29. apríla 2005 o doplnkových príspevkoch pre osoby s krátkou dobou bydliska v Nórsku. 3. Článok 1 ods. 3 písm. a) nariadenia Rady (ES) č. 2894/94 o opatreniach na implementáciu Dohody o EHP predpokladá, že Rada prijme stanovisko Spoločenstva k rozhodnutiam, ktorými sa s podstatnými zmenami rozširujú právne predpisy Spoločenstva. 4. Návrh rozhodnutia Spoločného výboru EHP sa predkladá na schválenie Radou. Komisia zamýšľa predložiť stanovisko Spoločenstva v Spoločnom výbore EHP čo najskôr po jeho schválení Radou. Návrh ROZHODNUTIE SPOLOČNÉHO VÝBORU EHP ktorým sa mení a dopĺňa príloha VI (Sociálne zabezpečenie) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98, keďže: (1) Príloha VI k dohode bola zmenená a doplnená rozhodnutím Spoločného výboru EHP č. …/... z ...[1]. (2) Nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci Spoločenstva[2], je začlenené do dohody. (3) Názov nariadenia (EHS) č. 1408/71 bol zmenený a doplnený nariadením Rady (EHS) č. 1390/81 z 12. mája 1981 o rozšírení pôsobnosti nariadenia (EHS) č. 1408/71 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci Spoločenstva, na samostatne zárobkovo činné osoby a ich rodiny[3]. (4) Do prílohy IIa k nariadeniu Rady (EHS) č. 1408/71 sa urobí nový zápis týkajúci sa Nórska, ROZHODOL TAKTO: Článok 1 Pod nadpis „ZC. NÓRSKO“ sa v úprave (m) bodu 1 (nariadenie Rady (EHS) č. 1408/71) prílohy VI k dohode dopĺňa toto: „d) Osobitné dávky v súlade s Aktom č. 21 z 29. apríla 2005 o doplnkových príspevkoch pre osoby s krátkou dobou bydliska v Nórsku.“ Článok 2 Toto rozhodnutie nadobúda účinnosť […] pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody *. Článok 3 Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie . V Bruseli Za Spoločný výbor EHP predseda tajomníci Spoločného výboru EHP [1] Ú. v. EÚ L […], […], s. […]. [2] Ú. v. ES L 149, 5.7.1971, s. 2. [3] Ú. v. ES L 143, 29.5.1981, s. 1. * [Nie sú uvedené žiadne ústavné požiadavky.] [Sú uvedené ústavné požiadavky.]